



**Republika e Kosovës / Republika Kosovo / Republic of Kosovo**

**Kuvendi Komunal Rahovec / Skupština Opštine Orahovac / Municipal Assembly Rahovec**

**Drejtoria për Urbanizëm, Planifikim dhe Mbrojtje të Mjedisit**

**Uprava za Urbanizam, Planiranje i Zashtitu Okoline**

Department for Urbanism, Planning and Environmental Protection

**PLANI VJETOR I PUNËS 2025**

**DREJTORIA PËR URBANIZËM, PLANIFIKIM DHE MBROJTJE TË MJEDISIT**

Dhjetor, 2024

1. **HYRJA**

Drejtoria për Urbanizëm, Planifikim dhe Mbrojtje të Mjedisit është e angazhuar të sigurojë zhvillim të qëndrueshëm urban dhe ruajtje të mjedisit në Komunën e Rahovecit, duke respektuar legjislacionin në fuqi dhe nevojat e qytetarëve.Drejtoria për Urbanizëm, Planifikim dhe Mbrojtje të Mjedisit, në bazë të statutit të Komunës së Rahovecit dhe rregulloreve në fuqi, ka hartuar planin vjetor të punës duke u bazuar në prioritetet strategjike dhe nevojat e adresuara nga qytetarët e komunës sonë. Duke u mbështetur edhe në përvojën e viteve të kaluara, plani vjetor i punës për vitin 2025 është hartuar me kujdes të veçantë, në mënyrë që të jetë i kompletuar në aspektin e zbatimit dhe përmbushjes së vizionit të qeverisë komunale. Drejtoria për Urbanizëm, Planifikim dhe Mbrojtje të Mjedisit, për vitin 2025, do të vazhdojë me të njëjtin organizim sektorial: Urbanizëm, Planifikim dhe Mbrojtje të Mjedisit.

1. **PËRKUSHTIM I VEÇANT** **I DREJTORISË PËR URBANIZËM, PLANIFIKIM DHE MBROJTJE TË MJEDISIT**

* Miratimin e Hartës Zonale të Komunës së Rahovecit;
* Sheshi qëndror i qytetit;

1. **OJBIKTIVAT KRYESORE TË DREJTORISË PËR URBANIZËM, PLANIFIKIM DHE MBROJTJE TË MJEDISIT**

* Realizimi i plotë i lëstës së projekteve kapitale për vitin 2025;
* Përfundimi dhe miratimi në Kuvendin Komunal i Hartës Zonale të Komunës;
* Vazhdimi i implimentimi ligjit për legalizimit të objekteve pa leje ndërtimore;
* Hartimi i projekteve të reja, me kompani hartuese të projekteve;
* Krijimin e hapësirave gjelbruse;
* Përgjigjia në të gjitha llojet e kërkesave ndaj personave fizik dhe juridik;

1. **PLANI I AKTIVITETEVE PËR SECILIN TREMUJOR**

**Në tremujorin e parë** të vitit 2025, Drejtoria për Urbanizëm, Planifikim dhe Mbrojtje të Mjedisit planifikon të shqyrtojë të gjithë kërkesat nga qytetarët në afatin minimal ligjor siç janë: leje ndërtimore, leje rrënimi, kushte ndërtimore, leje mjedisore komunale, vërtetimet urbanistike dhe certifikatat e përdorimit. Po ashtu, synohet rritja e të hyrave vetanake përmes lëshimit të lejeve ndërtimore, lejeve mjedisore komunale dhe legalizimin e objekteve pa leje.

Gjatë kësaj periudhe, planifikohen:

Miratimi i Hartës Zonale të Komunës;

Përgatitjet për fillimin e punimeve në projekte kapitale;

Shënimi i Ditës Botërore të Ujit.

Në tremujorin e dytë, Drejtoria për Urbanizëm, Planifikim dhe Mbrojtje të Mjedisit planifikon të shqyrtojë të gjithë kërkesat nga qytetarët në afatin minimal ligjor siç janë: leje ndërtimore, leje rrënimi, kushte ndërtimore, leje mjedisore komunale, vërtetimet urbanistike dhe certifikatat e përdorimit.

Gjatë kësaj periudhe, planifikohen:

* Mbikëqyrja e projekteve kapitale për cilësinë e punimeve dhe realizimin e tyre sipas projekteve;
* Shënimi i Ditës së Tokës më 22 prill;
* Shënimi i Ditës Botërore të Mjedisit, më 5 qershor.

**Në tremujorin e tretë**, Drejtoria për Urbanizëm, Planifikim dhe Mbrojtje të Mjedisit do të shqyrtojë të gjithë kërkesat nga qytetarët në afatin minimal ligjor, siç janë: leje ndërtimore, leje rrënimi, kushte ndërtimore, leje mjedisore komunale, vërtetimet urbanistike dhe certifikatat e përdorimit. Po ashtu, do të vazhdojë mbikëqyrja e projekteve kapitale për cilësinë e punimeve dhe realizimin e tyre sipas projekteve.

**Në tremujorin e katërt**, fokusi gjatë periudhës së fundit të vitit do të jetë menaxhimi sa më efektiv i projekteve kapitale të menaxhuara nga Drejtoria për Urbanizëm, Planifikim dhe Mbrojtje të Mjedisit, në bashkëpunim me organin mbikëqyrës të punimeve. Prioritet do të jetë realizimi i buxhetit dhe projekteve të planifikuara për vitin 2025 dhe shqyrtimi i bilancit të aktiviteteve të vitit.